CELEX: 62018CN0689
Language: da
Date: 2018-11-05 00:00:00
Title: Sag C-689/18: Anmodning om præjudiciel afgørelse indgivet af Dioikitiko Protodikeio Patron (Grækenland) den 5. november 2018 — XT mod Elliniko Dimosio

21.1.2019   
            
            
               DA
            
            
               Den Europæiske Unions Tidende
            
            
               C 25/28
            
         
      Anmodning om præjudiciel afgørelse indgivet af Dioikitiko Protodikeio Patron (Grækenland) den 5. november 2018 — XT mod Elliniko Dimosio
      (Sag C-689/18)
      (2019/C 25/36)
      Processprog: græsk
      
         Den forelæggende ret
      
      Dioikitiko Protodikeio Patron
      
         Parter i hovedsagen
      
      
         Sagsøger: XT
      
         Sagsøgt: Elliniko Dimosio
      
         Præjudicielle spørgsmål
      
      
                  1)
               
               
                  Udgør ordningen i artikel 44, stk. 1, litra b), i lov nr. 4111/2013, som den var gældende i skatteåret 2013 (året 2012), hvorefter ejeren eller indehaveren af en personbil til privat brug (med cylindervolumen på 1 929 kubikcentimeter eller derover) er fritaget for afgift på luksusvarer, såfremt bilen er mere end 10 år gammel beregnet fra det år, hvor den første gang blev taget i brug i Grækenland, og ikke fra det år, hvor den eventuelt forinden er blevet taget i brug (første gang) i en anden EU-medlemsstat, en afgift med tilsvarende virkning som told imellem EU-medlemsstaterne som omhandlet i artikel 28-30 i traktaten om Den Europæiske Unions funktionsmåde?
               
            
                  2)
               
               
                  Såfremt det første spørgsmål besvares benægtende, udgør ovennævnte ordning da en intern (indirekte) afgift på varer importeret fra andre EU-medlemsstater, som er højere end den, der pålægges lignende indenlandske varer, som omhandlet i artikel 110 TEUF?